section_heading: Osnove
paragraph_text: Društvo čarobnjačkog svijeta temelji se na dvjema stvarima. Prva je i najočitija naravno da se članovi tog društva koriste magijom. To je urođena sposobnost kojom se mogu izvoditi inače nemoguće stvari. Magija se tijekom školovanja, učenjem, pretvara u vještinu. Utkana je u cijeli čarobnjački svijet - u predmete, čarobne štapiće i razna magična stvorenja, uključujući fenikse i zmajeve. Čarolije mogu imati različite efekte, od pronalaženja zametnutog predmeta i paljenja svjetla do liječenja i ubijanja. Iako se na površini magija čini moralno neutralnom, dobra ili loša namjera čarolije nalazi se u njezinoj srži. Na primjer, kletvu za mučenje, Cruciatus, ne može na pravi način izvesti osoba koja ne uživa u nanošenju boli drugima.